rejauldu/bengali-wikipedia huggingface dataset:
ইকবাল জেড কাদির (জন্ম: ১৩ই আগস্ট, ১৯৫৮) একজন বাংলাদেশী-মার্কিন শিল্পোদ্যোক্তা। See Quadir, Iqbal Z. ‘Entrepreneurship Training for the Developing World.’ Science. March 23, 2012. Page 1445; and Quadir, Iqbal Z. ‘The Entrepreneurial Gardeners.’ Science. June 12, 2015. Page 1179. তিনি গণফোন এবং গ্রামীণফোনের প্রতিষ্ঠাতা। বর্তমানে মার্কিন যুক্তরাষ্ট্রের ম্যাসাচুসেট্‌স ইনস্টিটিউট অফ টেকনোলজির "লেগাটাম সেন্টার ফর ডেভেলপমেন্ট অ্যান্ড এন্ট্রাপ্রেনিয়ারশিপ"-এর প্রতিষ্ঠাতা নির্বাহী পরিচালক হিসেবে কর্মরত আছেন।  এর পাশাপাশি তিনি এমআইটি প্রেস কর্তৃক প্রকাশিত সাময়িকী "ইনোভেশন্‌স: টেকনোলজি, গভার্নেন্স, গ্লোবালাইজেশন"-এর সহ-সম্পাদকের দায়িত্ব পালন করছেন।   প্রারম্ভিক সময়কাল  কাদীর যশোরে জন্মগ্রহণ করেন। ১৯৭৬ সালে তিনি যুক্তরাষ্ট্র পাড়ি জমান এবং পরবর্তীতে যুক্তরাষ্ট্রের নাগরিকত্ব লাভ করেন। তিনি ১৯৮১ সালে সয়ার্থমোর কলেজ থেকে বি.এস.(সম্মান) এবং পেন্সিল্‌ভেনিয়া বিশ্ববিদ্যালয়ের হোয়ার্টন স্কুল থেকে ১৯৮৩ ও ১৯৮৭ সালে যথাক্রমে এম.এ ও এম.বি.এ ডিগ্রী অর্জন করেন।   বিনিয়োগ, উন্নয়ন, এবং ব্যবসায়িক উদ্যোগ সংশ্লিষ্ট সাফল্য  কাদীর ১৯৮৩ থেকে ১৯৮৫ সাল পর্যন্ত ওয়াশিংটন ডি.সিতে অবস্থিত বিশ্ব ব্যাংকে উপদেষ্টা হিসেবে,১৯৮৭ থেকে ১৯৮৯ এবং ১৯৮৯ থেকে ১৯৯১ সাল পর্যন্ত যথাক্রমে কুপার অ্যান্ড লাইব্রান্ড ও সিকিউরিটি প্যাসিফিক মার্চেন্ট ব্যাংকে সহযোগী হিসেবে, অ্যাট্রিয়াম ক্যাপিটাল করপোরেশনে সহ-প্রধান হিসেবে নিযুক্ত ছিলেন। ১৯৯৩ থেকে ১৯৯৯ সাল পর্যন্ত সময়কালে তিনি বাংলাদেশে গ্রামীণফোন প্রতিষ্ঠা করেন এবং ১৯৯৬ থেকে ১৯৯৯ সাল পর্যন্ত প্রতিষ্ঠানটির ব্যবস্থাপনা পর্ষদের সাথে যুক্ত ছিলেন।   আরও দেখুন   গ্রামীণফোন   তথ্যসূত্র    বহিঃসংযোগ   Iqbal Z. Quadir’s MIT Page  Innovations: Technology, Governance, Globalization   “Strengthening the Hands of Citizens”: Iqbal Quadir talks about the GrameenPhone Story  You Can Hear Me Now Official Book Website  “How one new company brought hope to one of the world’s poorest countries.” Ode Magazine  Iqbal Z. Quadir. The Bottleneck Is At the Top of the Bottle. Fletcher Forum of World Affairs Vol. 26(2) Summer/Fall 2002  Video of Iqbal Quadir discussing the impact of bringing cell phone service to rural areas. Recorded July 2005 in Oxford, UK. (Duration 16:37)  Anwarul Quadir Foundation  Official Quadir Prize: Global Essay Competition Webpage at Harvard University  Legatum Center for Development and Entrepreneurship  বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন মুসলিম বিষয়শ্রেণী:বাঙালি ব্যক্তি বিষয়শ্রেণী:বাঙালি মুসলিম বিষয়শ্রেণী:মার্কিন যুক্তরাষ্ট্রে বাংলাদেশী অভিবাসী বিষয়শ্রেণী:বাংলাদেশী প্রতিষ্ঠাতা বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি
বিভাস চক্রবর্তী, (জন্ম ২৩ সেপ্টেম্বর ১৯৩৭) ভারতীয় বাঙালি অভিনেতা এবং খ্যাতনামা নাট্যব্যক্তিত্ব।  বিশিষ্ট সমাজকর্মী এবং একজন সফল লেখক হিসাবে তিনি বিশেষভাব পরিচিত। দীর্ঘদিন তিনি পশ্চিমবঙ্গ নাট্য আকাদেমির সঙ্গে ঘনিষ্ঠভাবে যুক্ত ছিলেন।    জন্ম ও প্রারম্ভিক জীবন  বিভাস চক্রবর্তী ব্রিটিশ ভারতের অধুনা বাংলাদেশের  সিলেটে ১৯৩৭ খ্রিস্টাব্দের ২৩ সেপ্টেম্বর জন্মগ্রহণ করেন। বার্মা সীমান্তের কাছে বসবাসের কারণে তার শৈশব কেটেছে দ্বিতীয় বিশ্বযুদ্ধে সম্ভাব্য জাপানি আক্রমণের আশঙ্কার মধ্য দিয়ে।   বিভাস চক্রবর্তীর অভিনয় জীবনের শুরু বহুরূপী নাট্যদলে হলেও, বহুরূপীতে তার সমযটি ছিল হতাশাজনক।  ১৯৬০ খ্রিস্টাব্দে তিনি যোগ দেন বাংলার আর এক নাট্যদল  নান্দীকারে।  নান্দীকারে তিনি অজিতেশ বন্দ্যোপাধ্যায়ের নির্দেশনায় বহু নাটকে অভিনয় করেন।  ১৯৬৬ খ্রিস্টাব্দে তিনি নান্দীকার ছেড়ে তৈরি করেন থিয়েটার ওয়ার্কশপ। সেসময় তিনি বহু নাটকের পরিচালক ছিলেন। যেমন-  মোহিত চট্টোপাধ্যায়ের রচনায় ‘’রাজরক্ত’’, মনোজ মিত্রের ‘’চাক ভাঙা মধু’’ ইত্যাদি  বাংলা নাটকের ইতিহাসে ‘’রাজরক্ত’’ ছিল এক উল্লেখযোগ্য নাট্যপরিবেশনা, যেখানে সংকেত-প্রতীক-রূপকের ব্যবহারে প্রথাগত রাজনৈতিক নাটক বাইরে এক ব্যতিক্রমী চরিত্রের পরিস্ফুটন হয়েছে।   ১৯৮৫ খ্রিস্টাব্দে তিনি ‘’অন্য থিয়েটার’’ নামে এক নাট্যদল গঠন করেন   বিভাস চক্রবর্তী  পশ্চিমবঙ্গ নাট্য আকাদেমির সূচনাকাল থেকেই বহু বৎসর এর সদস্য ছিলেন। ২০১৮ খ্রিস্টাব্দে তিনি বয়সের কারণে নাট্য আকাদেমির সদস্যপদ ছেড়ে দেন।    চলচ্চিত্রের তালিকা    আমার ভুবন (2002)  পথ-ও-প্রসাদ (1991)  আমার পৃথিবী (1985)  পরশুরাম (1979)  চেরা তমসুক (1974)   পুরস্কার  ১৯৮৯ খ্রিসাব্দে নাট্য পরিচালনায়  বিভাস চক্রবর্তী  ভারত সরকারের  সংগীত নাটক অকাদেমি পুরস্কার  লাভ করেন।    তথ্যসূত্র   বহিঃসংযোগ   বিষয়শ্রেণী:সিলেটের ব্যক্তি বিষয়শ্রেণী:১৯৩৭-এ জন্ম বিষয়শ্রেণী:বাঙালি থিয়েটার ব্যক্তিত্ব বিষয়শ্রেণী:জীবিত ব্যক্তি বিষয়শ্রেণী:সংগীত নাটক অকাদেমি পুরস্কার প্রাপক
ব্যারিংটন সেন্ট অবাইন ব্রাউন (; জন্ম: ১৬ সেপ্টেম্বর, ১৯৬৭) নিউ আমস্টারডাম এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ব্যারিংটন ব্রাউন।   খেলোয়াড়ী জীবন  ১৯৮৭-৮৮ মৌসুম থেকে ১৯৯৬-৯৭ মৌসুম পর্যন্ত ব্যারিংটন ব্রাউনের প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে চারটিমাত্র ওডিআইয়ে অংশগ্রহণ করেছেন ব্যারিংটন ব্রাউন। ২০ অক্টোবর, ১৯৯৪ তারিখে মুম্বইয়ে স্বাগতিক ভারত দলের বিপক্ষে একদিনের আন্তর্জাতিকে অভিষেক ঘটে তার। ১১ নভেম্বর, ১৯৯৪ তারিখে জয়পুরে একই দলের বিপক্ষে সর্বশেষ ওডিআইয়ে অংশ নেন তিনি। অংশগ্রহণকৃত ওডিআইয়ের সবকটিই ভারতে বিপক্ষে খেলেন। তাকে কোন টেস্টে অংশগ্রহণ করার সুযোগ দেয়া হয়নি।   তথ্যসূত্র    আরও দেখুন   ইয়ান বিশপ  স্টুয়ার্ট উইলিয়ামস  প্রথম-শ্রেণীর ক্রিকেট দলসমূহের বর্তমান তালিকা  ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:গায়ানি ক্রিকেটার বিষয়শ্রেণী:গায়ানার ক্রিকেটার বিষয়শ্রেণী:চেশায়ারের ক্রিকেটার বিষয়শ্রেণী:ডেমেরারার ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:স্কারবোরা উৎসব সভাপতি একাদশের ক্রিকেটার
মাতাল ২০১৮ সালের বাংলাদেশী রোমান্টিক অ্যাকশন চলচ্চিত্র। চলচ্চিত্র টি পরিচালনা করেছেন শাহীন সুমন এবং প্রযোজনা করেছেন শরীফ চৌধুরী। এই চলচ্চিত্রে শ্রেষ্ঠাংশে অভিনয় করেছেন সাইমন সাদিক, অধারা খান এবং শিপন মিত্রা। এছাড়া অন্যান্য ভূমিকায় অভিনয় করেছেন মিশা সওদাগর, জয়রাজ সহ আরো অনেকে। চলচ্চিত্রটি ৫ অক্টোবর ২০১৮ সালে দেশের ৮০ টি প্রেক্ষাগৃহে মুক্তি পেয়েছে।   শ্রেষ্ঠাংশে   সাইমন সাদিক - রানা  অধরা খান - পারিসা  শিপন মিত্র - শিপন  মিশা সওদাগর  জয়রাজ   সঙ্গীত  এই চলচ্চিত্রের সঙ্গীত পরিচালনা করেছেন আহমেদ ইমতিয়াজ বুলবুল।   তথ্যসূত্র    বহিঃসংযোগ   বিষয়শ্রেণী:২০১৮-এর চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশে ধারণকৃত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র
উইন মডার্ন হল ভিয়েনা, অস্ট্রিয়ার একটি আধুনিক সঙ্গীত উৎসব যা ১৯৮৮ সালে ক্লাউডিও আব্বাডো দ্বারা প্রতিষ্ঠিত হয়েছিল।  এটি ভিয়েনার ঐতিহ্যবাহী সঙ্গীত দৃশ্যকে পুনরুজ্জীবিত করার উদ্দেশ্যে তৈরি করা হয়েছিল।    পাদটীকা    তথ্যসূত্র        বিষয়শ্রেণী:ভিয়েনার উৎসব বিষয়শ্রেণী:সমসাময়িক শাস্ত্রীয় সঙ্গীত উৎসব বিষয়শ্রেণী:অস্ট্রিয়ার ইলেকট্রনিক সঙ্গীত উৎসব বিষয়শ্রেণী:ইলেক্ট্রোঅ্যাকোস্টিক সঙ্গীত উৎসব বিষয়শ্রেণী:অস্ট্রিয়ার সঙ্গীত উৎসব বিষয়শ্রেণী:১৯৮৮-এ প্রতিষ্ঠিত সঙ্গীত উৎসব
২২তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের দ্বাবিংশ আয়োজন। ২০১৯ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০২১ সালের ৩০শে ডিসেম্বর এই বছরের বিজয়ীদের মধ্যে পুরস্কার বিতরণ করা হয়। এই অনুষ্ঠানটি উপস্থাপনা করেন অভিনেতা রিয়াজ ও অভিনেত্রী রুমানা মালিক মুনমুন।  ২০২১ সালের ২৪ ডিসেম্বর তারকা জরিপ এবং সমালোচক শাখায় চূড়ান্ত মনোনয়ন ঘোষণা করা হয়। সমালোচক শাখায় লাইভ ফ্রম ঢাকা সর্বাধিক চারটি মনোনয়ন লাভ করে।  লাইভ ফ্রম ঢাকা সর্বাধিক চারটি বিভাগে পুরস্কার লাভ করে।  বিজয়ী ও মনোনীতদের তালিকা নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।  তারকা জরিপ  সেরা গায়ক সেরা গায়িকা ইমরান মাহমুদুল - "তুই কি আমার হবি রে" (বিশ্বসুন্দরী)  আসিফ আকবর - "শীতল পাটি" (নোলক)  প্রীতম হাসান - "খোকা"  হৃদয় খান - "লক্ষ্মীসোনা" (যদি একদিন) দিলশাদ নাহার কনা - "তুই কি আমার হবি রে" (বিশ্বসুন্দরী)  কোনাল - "আগুন লাগাইল" (পাসওয়ার্ড)  জেফার রহমান - "হারব না" (ন ডরাই)  নাজমুন মুনিরা ন্যান্সি - "যারে দেখে মন" (অবতার) সেরা চলচ্চিত্র অভিনেতা সেরা চলচ্চিত্র অভিনেত্রী সিয়াম আহমেদ - ফাগুন হাওয়ায়  আরিফিন শুভ - সাপলুডু  তাহসান রহমান খান - যদি একদিন  শাকিব খান - পাসওয়ার্ড বিদ্যা সিনহা সাহা মীম - সাপলুডু  নুসরাত ইমরোজ তিশা - মায়াবতী  পরীমনি - আমার প্রেম আমার প্রিয়া  শবনম বুবলি - পাসওয়ার্ড সেরা টিভি অভিনেতা সেরা টিভি অভিনেত্রী আফরান নিশো - শেষটা সুন্দর  জিয়াউল ফারুক অপূর্ব - বাইশে এপ্রিল  তৌসিফ মাহবুব - উবার  মোশাররফ করিম - যমজ ১২ মেহজাবীন চৌধুরী - শেষটা সুন্দর  তানজিন তিশা - শিশির বিন্দু  সাফা কবির - আগন্তুক  সাবিলা নূর - উবার সেরা নবাগত অভিনয়শিল্পী অর্চিতা স্পর্শিয়া - আবার বসন্ত  ওয়াসিম সিতার - ন ডরাই  খালেদ হোসেন সুজন - বেপরোয়া  সুনেরাহ বিনতে কামাল - ন ডরাই  সমালোচক  সেরা চলচ্চিত্র সেরা চলচ্চিত্র পরিচালক এহসানুল হক (প্রযোজক) - লাইভ ফ্রম ঢাকা আব্দুল্লাহ মোহাম্মদ সাদ - লাইভ ফ্রম ঢাকা শ্রেষ্ঠ চলচ্চিত্র অভিনেতা শ্রেষ্ঠ চলচ্চিত্র অভিনেত্রী মোস্তফা মন্‌ওয়ার - লাইভ ফ্রম ঢাকা তাসনোভা তামান্না - লাইভ ফ্রম ঢাকা শ্রেষ্ঠ নাট্যকার শ্রেষ্ঠ নাট্য নির্দেশক দেওয়া হয়নি   আশফাক নিপুন - এই শহরে  শ্রাবণী ফেরদৌস - কুসুমের স্বপ্ন  মিজানুর রহমান আরিয়ান - ২২শে এপ্রিল  শ্রেষ্ঠ টিভি অভিনেতা শ্রেষ্ঠ টিভি অভিনেত্রী ইন্তেখাব দিনার - বিসুখ  তাহসান রহমান খান - মায়া সবার মতো না  ফারহান আহমেদ জোভান - রিয়ার ভিউ মিরর মেহজাবীন চৌধুরী - এই শহরে  অপি করিম - দরজার ওপাশে  শারমীন জোহা শশী - পরানের লাল পিরান  তথ্যসূত্র  বিষয়শ্রেণী:মেরিল-প্রথম আলো পুরস্কার বিষয়শ্রেণী:২০১৯-এর চলচ্চিত্র পুরস্কার বিষয়শ্রেণী:২০১৯-এর টেলিভিশন পুরস্কার
রিচার্ড রাইডার (৫ জুলাই ১৭৬৬ - ১৮ সেপ্টেম্বর ১৮৩২) ছিলেন একজন ব্রিটিশ টোরি রাজনীতিবিদ। তিনি উল্লেখযোগ্যভাবে ১৮০৯ থেকে ১৮১২ সালের মধ্যে স্বরাষ্ট্র সচিব হিসেবে দায়িত্ব পালন করেছিলেন।   পটভূমি  রাইডার ছিলেন লন্ডনের বিশপ রাইট রেভারেন্ড রিচার্ড টেরিকের কন্যা , প্রথম ব্যারন হ্যারোবি, নাথানিয়েল রাইডার এবং তার স্ত্রী এলিজাবেথের ছোট ছেলে। হ্যারোবির প্রথম আর্ল ডাডলি রাইডার ছিলেন তার বড় ভাই এবং কভেন্ট্রির বিশপ এবং তার ছোট ভাই লিচফিল্ডের রাইট রেভারেন্ড হেনরি রাইডার । তিনি কেমব্রিজের সেন্ট জনস কলেজে শিক্ষিত ছিলেন।    রাজনৈতিক জীবন  রাইডার ১৭৯৫ থেকে ১৮৩০ সাল পর্যন্ত টিভার্টনের সংসদ সদস্য হিসেবে দায়িত্ব পালন করেন এবং ১৮০৭ সালে প্রিভি কাউন্সিলের শপথ গ্রহণ করেন। ১৮০৯ থেকে ১৮১২ সাল পর্যন্ত তিনি স্পেন্সার পারসেভালের অধীনে স্বরাষ্ট্র সচিব হিসেবে দায়িত্ব পালন করেন।   তথ্যসূত্র    বহিঃসংযোগ     বিষয়শ্রেণী:সেন্ট জন কলেজ, কেমব্রিজের প্রাক্তন শিক্ষার্থী বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬ বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:স্বরাষ্ট্র বিভাগের রাষ্ট্র সচিব বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:১৮৩২-এ মৃত্যু বিষয়শ্রেণী:১৭৬৬-এ জন্ম
গোলাম মাওলা (জন্ম: ১৯৩২; মৃত্যু: ২০ ফেব্রুয়ারি, ১৯৮৩) বাংলাদেশের একজন প্রথম সারির আলোকচিত্র সাংবাদিক ছিলেন। তাকে বাংলাদেশে আলোকচিত্র সাংবাদিকতার প্রবর্তক বলা হয়। তিনি বাংলাদেশ ফটো জার্নালিস্ট এসোসিয়েশনের অন্যতম প্রতিষ্ঠাতা সদস্য।  প্রাথমিক জীবন  কর্মজীবন প্রথম বয়সে তিনি মুকুল ফৌজের শিক্ষা শিবিরের প্রশিক্ষক হিসেবেও কাজ করেছেন। ১৯৬৫ সালে দৈনিক পাকিস্তান পত্রিকায় তার কর্ম জীবনের শুরু। দৈনিক পাকিস্তান থেকে স্বাধীনতার পর দৈনিক বাংলা পত্রিকায় প্রধান আলোকচিত্রশিল্পী হিসেবে জীবনের শেষ দিন পর্যন্ত কাজ করে গেছেন।  বিশেষ অবদান মুক্তিযুদ্ধের অনেক গুরুত্বপূর্ণ ছবি ধরা পড়েছে তার ক্যামেরায়। বঙ্গবন্ধু শেখ মুজিবুর রহমানের অনেক অসাধারণ ছবি তুলেছেন তিনি। বঙ্গবন্ধুর মৃত্যুর পর যে অল্প ক’জন আলোকচিত্র সাংবাদিককে সেনা প্রহরায় ৩২ নম্বরের বাসভবনে ঢুকতে দেয়া হয় তিনি তাদের মধ্যে একজন। বঙ্গবন্ধুর মৃত্যুর পরে প্রতিকুলতার মধ্যেও জীবনের ঝুঁকি নিয়ে মৃতদেহের ছবি তুলেন। সত্তরের মহাপ্রলয়, চুয়াত্তরের গোলযোগ, পঁচাত্তরের হট্টোগোল, ছিয়াত্তরের ফারাক্কা মিছিলের ফিচার ফটোগ্রাফি করে তিনি বিশেষভাবে পরিচিত। সংবাদপত্রে আলোকচিত্রশিল্পীদের মর্যাদা বাড়ানোর জন্য তিনি প্রেস-ফটোগ্রাফারদেরকে আলোকচিত্র সাংবাদিক হিসেবে মর্যাদা দেওয়ার জন্য আন্দোলন গড়ে তুলেছিলেন।  বাংলাদেশ স্বাধীন হবার পর গোলাম মাওলা আরমানীটোলা সমাজকল্যাণ কেন্দ্রে একটি ফটোগ্রাফি শিক্ষা বিভাগ চালু করেছিলেন। ১৯৮২ সালের প্রথম দিকে আলোকচিত্র সাংবাদিকতা বিষয়ক শিক্ষা কেন্দ্র আরমানীটোলা আলোকচিত্র প্রশিক্ষণ কেন্দ্র প্রতিষ্ঠা করেন।  অর্জন জনাব মাওলা ১৯৭১ সালে জাপানে এবং ১৯৭৫ সালে বার্লিনে অনুষ্ঠিত ফটোগ্রাফি প্রতিযোগিতায় পুরস্কৃত হয়েছিলেন।  মৃত্যু গোলাম মাওলা ২০শে ফেব্রুয়ারি ১৯৮৩ সালে হৃদযন্ত্রের ক্রিয়া বন্ধ হয়ে মারা যান। মৃত্যুকালে তার বয়স হয়েছিলো ৫১ বছর।  তথ্যসূত্র  বিষয়শ্রেণী:বাংলাদেশের আলোকচিত্রগ্রাহক বিষয়শ্রেণী:১৯৩২-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:বাংলাদেশী সাংবাদিক
link=https://upload.wikimedia.org/wikipedia/commons/5/52/Evaluating_Wikipedia_brochure.pdf|thumb|200px|A PDF brochure by the Wikimedia Foundation about how articles evolve, elements of good quality articles, and signs of poor quality articles.  উইকিপিডিয়ার কিছু নিবন্ধ শুরু থেকেই বড়, কিন্তু বেশিরভাগই অসম্পূর্ণ হিসাবে শুরু হয় এবং সময়ের সাথে সাথে সেগুলো সুলিখিত ও সম্পূর্ণ নিবন্ধে পরিণত হয়।  এই পৃষ্ঠাতে একটি নিবন্ধের উন্নয়নের ধারাবাহিক পর্যায়গুলি বর্ণনা করা হয়েছে এবং আপনি কীভাবে একটি নিবন্ধকে পরবর্তী পর্যায়ে উঠতে সাহায্য করতে পারেন তা তালিকাভুক্ত করা হয়েছে। পর্যায়গুলি এড়িয়ে যাওয়া কেবল অনুমোদিত নয়-এটি আসলে সুপারিশ করা হয়! নিম্নলিখিত বিভাগগুলি আপনাকে উইকিপিডিয়ায় সাধারণত নিবন্ধগুলি কীভাবে বৃদ্ধি পায় তার একটি ধারণা দেওয়া উচিত।  প্রতিটি নিবন্ধ একজন অবদানকারীর মনের কোন ধারণা দিয়ে শুরু হয়। আপনি যে কোন বিষয়ে নিবন্ধ তৈরি করতে পারেন, যতক্ষণ পর্যন্ত সেটি উইকিপিডিয়ায় থাকার যোগ্য হয়। প্রথমে অনুসন্ধান করা একটি ভাল ধারণা, তাই আপনি নিশ্চিত হয়ে নিন যে এই বিষয়ে কোনও নিবন্ধ ইতোমধ্যে তৈরি হয়েছে কিনা; যদি থাকে, তবে পুনঃনির্দেশ করা উপযুক্ত কাজ হতে পারে। আর যদি আপনি যদি একটি লাল লিঙ্ক দেখেন (বিষয়টি আপনার মনে উসখুশের জন্ম দিলে) তার মানে এই নিবন্ধটি তৈরি হয়নি, তাহলে নিবন্ধটি তৈরি করুন! (আপনি যদি এর আগে কোনও নিবন্ধ তৈরি না করেন তবে আপনার প্রথম নিবন্ধটি দেখুন।)  কীভাবে বিষয়গুলি সম্পর্কে চিন্তা করতে হয় সে সম্পর্কে আরও পরামর্শের জন্য উইকিপিডিয়া:উইকিপিডিয়ায় অবদান দেখুন।  আপনি শুরু করার আগে, উইকিপিডিয়ার নিবন্ধে আপনার কী বিবেচনা করা উচিত তার ধারণা পেতে নতুন নিবন্ধ তৈরি করার নির্দেশিকা এবং টিউটোরিয়ালগুলি পড়া সহায়ক হতে পারে-যেমন পরিধি, বিন্যাস, রেফারেন্স এবং এনপিওভি।
স্কাই ক্যপ্টেন এন্ড দ্য ওয়ার্ল্ড অফ টুমরো () হচ্ছে ২০০৪ সালে মুক্তিপ্রাপ্ত একটি মার্কিন রোমাঞ্চকর চলচ্চিত্র। এটি মূলত একটি বৈজ্ঞানিক কল্পকাহিনীমূলক চলচ্চিত্র, যার পরিচালনায় ছিলেন কেরি কনরান। এটির মাধ্যমেই কনরানের চলচ্চিত্র অভিষেক ঘটে।  ছবিটির ক্ষেত্রে সরাসরি অ্যাকশন দৃশ্যের জন্য প্রায় ১০০ জন ডিজিটাল আর্টিস্ট, মডেলার, অ্যানিমেটর এবং কম্পোজিটর মিলে মাল্টি লেয়ার সমৃদ্ধ দ্বিমাত্রিক (টু-ডি) ও ত্রিমাত্রিক (থ্রি-ডি) ব্যাকগ্রাউন্ড তৈরি করা হয়। পুরো ছবিটি হাতে আঁকা স্টোরিবোর্ডের সাহায্যে স্কেচ করা হয় ও পরবর্তীকালে কম্পিউটারে থ্রি-ডি অ্যানিমেটিক্স ব্যবহার করে তৈরি করা হয়। অভিনয়শিল্পীদের সাহায্যে ছবিটির চিত্রধারণের দশ মাস আগে কনরান, লস অ্যাঞ্জেলসের একটি স্টুডিওতে এটির চিত্রধারণ করেন এবং পরবর্তীতে অ্যানিমেটিক্স দ্বারা ছবিটি তৈরি করা হয়। এর ফলে শিল্পীদের ধারণা ছিলো ছবিটি দেখতে কেমন ও তাদের ঠিক কী করতে হবে।  স্কাই ক্যাপ্টেন উত্তর আমেরিকায় প্রায় ২৬৪ কোটি টাকা আয় করে, কিন্তু তা ছিলো বাজেট অনুসারে যা অনুমান করা হয়েছিলো তার নিচে। কারণ ছবিটির বাজেট ছিলো ৪৯০ কোটি টাকা। যদিও এটি বক্স অফিসে প্রথম হয় হয় এবং বিশ্বব্যাপী আরো ১৪০ কোটি টাকা ব্যবসা করতে সমর্থ হয়, এবং এর সবমিলিয়ে এটি ৪০৫ কোটি টাকা ব্যবসা করে।   তথ্যসূত্র    আরো পড়ুন   "Brave New World" Part 1 & 2 - Sky Captain and the World of Tomorrow Special Collector's Edition DVD (Paramount Pictures, 2005)  "The Art of World of Tomorrow" - Sky Captain and the World of Tomorrow Special Collector's Edition DVD (Paramount Pictures, 2005)  "Macs help Sky Captain save the day, win converts"  by Brad Cook Mac World (September 30, 2004)   বহিঃসংযোগ    দাপ্তরিক ওয়েবসাইট        বিষয়শ্রেণী:২০০৪-এর চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:বিজ্ঞান কল্পকাহিনী চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:এশিয়ার পটভূমিতে চলচ্চিত্র বিষয়শ্রেণী:তিব্বত সম্পর্কে চলচ্চিত্র বিষয়শ্রেণী:মার্কিন রোবট চলচ্চিত্র বিষয়শ্রেণী:প্যারামাউন্ট পিকচার্সের চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:১৯৩০-এর দশকের পটভূমিতে চলচ্চিত্র বিষয়শ্রেণী:২০শ শতাব্দীর পটভূমিতে চলচ্চিত্র বিষয়শ্রেণী:নেপালের পটভূমিতে চলচ্চিত্র
পাঞ্জাবী বা পঞ্জাবী  (;Laurie Bauer, 2007, The Linguistics Student's Handbook, Edinburgh শাহমুখী: ; গুরুমুখী: ,) ইন্দো-ইউরোপীয় ভাষা পরিবারের ইন্দো-আর্য শাখার একটি ভাষা। এটি ভারতের পাঞ্জাব অঙ্গরাজ্যের প্রায় ৩ কোটি মানুষের মাতৃভাষা। পশ্চিম পাঞ্জাবি বা ল্যহেন্দা পাকিস্তানের পাঞ্জাব প্রদেশের প্রায় ৮ কোটি মানুষের মাতৃভাষা। এছাড়াও আফগানিস্তান, যুক্তরাজ্য, মার্কিন যুক্তরাষ্ট্র ও কানাডায় পাঞ্জাবি ভাষার প্রচলন আছে। কানাডায় আড়াই লক্ষেরও বেশি লোক পাঞ্জাবি ভাষায় কথা বলেন; ফলে এটি কানাডার ৬ষ্ঠ বৃহত্তম ভাষা।   ইতিহাস   ব্যুৎপত্তি  পাঞ্জাবী (বা পাঞ্জাবি) শব্দটি ফার্সি শব্দ পাঞ্জ-আব থেকে উদ্ভূত হয়েছে যেটার মানে 'পাঁচ পানি', যা সিন্ধু নদের পূর্বভাগের পাঁচটি প্রধান শাখাকে নির্দেশ করে। দক্ষিণ এশিয়ার এই অঞ্চলের নামকরণ তুর্কো-পার্সিয়ান বিজয়ীদের দ্বারা প্রবর্তিত হয়৷ এ শব্দের সংস্কৃত সমগোত্রীয় শব্দ "পঞ্চনদ" যার অর্থ দাড়ায় পাঁচ নদীর ভূমি৷ পাঞ্জ এর সংস্কৃত সমগোত্রীয় শব্দ  (), গ্রীক ভাষার pénte () এবং বাল্টিক ভাষার Penki, যে সবের অর্থ হল 'পাঁচ'; আব সমগোত্রীয় শব্দ সংস্কৃত áp () যেটার অর্থ পানি৷  ঐতিহাসিক পাঞ্জাব, বর্তমানে ভারত ও পাকিস্তানের মধ্যে ভৌগোলিক ভাগে বিভক্ত,  এবং পাঁচটি নদী দ্বারা সংজ্ঞায়িত করা হয়েছে। পাঁচটির একটি, বিয়াস নদী, অন্যটি সতলেজ।   উপভাষা   স্বীকৃতি  পূর্ব পাঞ্জাবি ভাষা ভারতের ২২টি সরকারী ভাষার একটি। ভারতের পাঞ্জাব অঙ্গরাজ্যে প্রাত্যহিক যোগাযোগ, শিক্ষা, প্রশাসন, ব্যবসা, ও গণমাধ্যমে এই ভাষা ব্যবহৃত হয়।  পাকিস্তানে পশ্চিম পাঞ্জাবি ভাষাটির কোনও সরকারি স্বীকৃতি নেই। এখানকার পাঞ্জাবি বক্তারা মূলত ইংরেজি ও উর্দুতে প্রশাসন, শিক্ষা, গণমাধ্যমের কাজগুলি সম্পাদন করেন।  পাঞ্জাবি ভাষা শিখ ধর্মাবলম্বীদের ধর্মীয় ভাষা।   লিখন পদ্ধতি    আরো দেখুন   সিন্ধি ভাষা  বেলুচি ভাষা  ভারতের ভাষাসমূহ  পাকিস্তানের ভাষাসমূহ  ভারতের সরকারি ভাষাসমূহ  তথ্যসূত্র  বিষয়শ্রেণী:পাঞ্জাবি ভাষা বিষয়শ্রেণী:ভারতের সরকারি ভাষাসমূহ বিষয়শ্রেণী:পাকিস্তানের ভাষা বিষয়শ্রেণী:পাঞ্জাবি সংস্কৃতি বিষয়শ্রেণী:ইন্দো-আর্য ভাষাসমূহ বিষয়শ্রেণী:পাঞ্জাব বিষয়শ্রেণী:সরকারীভাবে ভারতীয় লিপিতে লেখা ভাষা বিষয়শ্রেণী:সাহিত্য অকাদেমি স্বীকৃত ভাষা বিষয়শ্রেণী:দেবনাগরী লিপিতে লেখা ভাষা
ডান|থাম্ব|252x252পিক্সেল| বাটির সামনে একটি বৃত্তাকার কার্বুরেশন পোর্ট সহ একটি বং বং (জলের পাইপ হিসাবেও পরিচিত) হল একটি পরিস্রাবণ যন্ত্র যা সাধারণত গাঁজা, তামাক বা অন্যান্য ভেষজ পদার্থ ধূমপানের জন্য ব্যবহৃত হয়।  ফটোতে দেখানো বং-এ, গ্যাস বাম দিকের নিম্ন বন্দর থেকে ডানদিকে উপরের বন্দরে প্রবাহিত হয়।  নির্মাণ এবং কার্যকারিতায়, একটি বং হুক্কার মতোই, তবে আরো ছোট এবং বিশেষ করে আরও বহনযোগ্য। একটি বাটি এবং স্টেম যন্ত্রপাতি (বা স্লাইড) যোগ করা যে কোনো বায়ু ও জলে আবদ্ধ পাত্র থেকে একটি বং তৈরি করা যেতে পারে Can a human skull be used as a bong?, retrieved 12 May 2008 যা বায়ুকে নীচের দিকে জলের স্তরের নীচে নিয়ে যায় যেখানে এটি ব্যবহারের সময় বুদবুদ ("বুদবুদ") হয়। বং-এ তাজা বাতাস পেতে এবং শেষ অবশিষ্ট ধোঁয়া সংগ্রহ করতে, একটি গর্ত যা "কারবুরেটর", "কার্ব", "চোক", "বিঙ্ক", "রাশ", "শটি", "কিক হোল" নামে পরিচিত। "গর্ত", জলের স্তরের উপরে বংয়ের নীচের অংশে, প্রথমে ধূমপান প্রক্রিয়ার সময় ঢেকে রাখা হয়, তারপর ধোঁয়াকে শ্বাসযন্ত্রের মধ্যে টান দেওয়ার জন্য খোলা হয়। এই ধরনের ছিদ্র ছাড়া বংগুলিতে, বাটি এবং/অথবা স্টেমটি সরানো হয় যাতে কাণ্ডটি ধরে থাকা গর্ত থেকে বাতাস বের হতে পারে।  বহু শতাব্দী ধরে লাওস এবং থাইল্যান্ডের পাশাপাশি সমগ্র আফ্রিকা জুড়ে হমংরা ব্যবহার করে আসছে।  পশ্চিমে এই শব্দের প্রাচীনতম নথিভুক্ত ব্যবহারগুলির মধ্যে একটি ম্যাকফার্ল্যান্ড থাই-ইংরেজি অভিধানে, যা ১৯৪৪ সালে প্রকাশিত, যা থাই ভাষায় বং -এর একটি অর্থ বর্ণনা করে, "কাঞ্চা, গাছ, হাশিশ অথবা শণ-গাছ ধূমপানের জন্য একটি বাঁশের জলের পাইপ।"। মারিওয়ানা রিভিউ -এর জানুয়ারি ১৯৭১ সংখ্যাতেও এই শব্দটি ব্যবহার করা হয়েছিল। ডান|থাম্ব|250x250পিক্সেল| অপারেশনে একটি বং এর চিত্র   আরও দেখুন   হুক্কা  এক-হিটার (ধূমপান)  অভিকর্ষ বং   তথ্যসূত্র    আরও পড়া    এরিকা ডুগাস, মিশেল ট্রেম্বলে, ন্যান্সি সিপি লো, ড্যানিয়েল কুরনোয়ার, জেনিফার ও'লফলিন: উত্তর আমেরিকার যুবকদের মধ্যে ওয়াটার-পাইপ স্মোকিং, পেডিয়াট্রিক্স, অনলাইনে প্রকাশিত মে 10, 2010,   (সম্পূর্ণ পাঠ্য বিনামূল্যে)   বহিঃসংযোগ    এরিকসন, উইলিয়াম ভি. এবং অন্যান্য। পানির পাইপ বা বং। মার্কিন পেটেন্ট 4,216,785।  2400 বছরের পুরানো সিথিয়ান বং খনন করা হয়েছে বিষয়শ্রেণী:অস্ট্রেলীয় উদ্ভাবন বিষয়শ্রেণী:চীনা উদ্ভাবন বিষয়শ্রেণী:রুশ উদ্ভাবন বিষয়শ্রেণী:গাঁজার ধূমপান বিষয়শ্রেণী:ঔষধ সঞ্চার যন্ত্র
তাজ ক্লাব হাউস হচ্ছে ভারতের চেন্নাইয়ে অবস্থিত হোটেল তাজ গ্রুপের চতুর্থ হোটেল। পূর্বে তাজ মাউন্ট রোড নামে পরিচিত, এটি একটি পাঁচ তারকা হোটেল। হোটেলটি আন্না সালাইয়ের ক্লাবহাউস রোডে তাজ কন্নেমারা হোটেল বরাবর অবস্থিত, যা তাজ গ্রুপের আরেকটি প্রপার্টি। তাজ গ্রুপের সহযোগী তাজ জিভিকে(GVK) হোটেল ও রিসোর্ট লিমিটেড এর মালিকানাধীন এবং ₹১,৬০০ মিলিয়ন ডলার ব্যয়ে নির্মিত। এটি ২০০৮ সালের ডিসেম্বরে খোলা হয়। হোটেলটি ম্যাকেঞ্জি ডিজাইন ফেজ হসপিটালিটি এর থম ক্যাটাল্লো দ্বারা ডিজাইন করা হয়েছে।  হোটেল হোটেলটি একটি ৪৫,০০০ বর্গ ফুট নীল কাচ দ্বারা আবৃত সাত তলা উচ্চতা বিশিষ্ট যেখানে ১৬টি স্যুইট সহ ২২০টি কক্ষ রয়েছে। এতে অন্তর্ভুক্ত রয়েছে ৩৮টি সুপিরিয়র কক্ষ, ১০৭টি ডিলাক্স রুম, ৫৯টি প্রিমিয়াম কক্ষ, নয়টি নির্বাহী স্যুইট (৫০০ বর্গ ফুট), ছয়টি ডিলাক্স স্যুইট (৬৬২ বর্গ ফুট) এবং একটি প্রেসিডেন্সিয়াল স্যুইট (৩,৫০০ বর্গ ফুট)। নিচতলার ৩,৩০০ বর্গ ফুট ব্যাংকুইট (ভোজ কক্ষ), দ্যা সামিট, ৪০০ জন পর্যন্ত অতিথি ধারণ করতে পারে। ষষ্ঠ তলায় সর্বোচ্চ ৩০ জন লোকের ধারণক্ষমতাসম্পন্ন দুইটি মিটিং কক্ষ এবং ১২ জন লোকের ধারণক্ষমতাসম্পন্ন একটি বেডরুম রয়েছে।  রেস্টুরেন্টসমূহের মধ্যে রয়েছে ক্লাব হাউজ যা একটি ডাইনিং রেস্টুরেন্ট যেখানে ইউরোপীয় খাবার পাওয়া যায়, বিয়ন্ড ইন্ডাস যেখানে পাঞ্জাবী, রাওয়ালপিণ্ডী ও সিন্ধি খাবার এবং ওয়াইন পরিবেশিত হয়, কেফিতে ভূমধ্যসাগরীয় খানা, ব্লেন্ড বার, ব্রিউ কফি ও চা এবং ডেলিতে স্যান্ডউইচ, সুস্বাদু চকোলেট ইত্যাদি পাওয়া যায়। এছাড়াও হোটেলটিতে সুইমিং পুল, জিমনেশিয়াম এবং ইয়োগা ইত্যাদি সুবিধাও বিদ্যমান রয়েছে।  তথ্যসূত্র  বহিঃসংযোগ  হোটেলের দাপ্তরিক তথ্যক্ষেত্র  বিষয়শ্রেণী:চেন্নাইয়ের হোটেল বিষয়শ্রেণী:২০০৮-এ প্রতিষ্ঠিত হোটেল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। রাজ্য সড়ক উল্লেখযোগ্য তবে খালি পাতা হিসাবে দ্রুত অপসারণ করা হল। আফতাবুজ্জামান (আলাপ) ০১:৩২, ৬ অক্টোবর ২০২০ (ইউটিসি) ৬ নং রাজ্য সড়ক (পশ্চিমবঙ্গ)   – (অপসারণের প্রস্তাবনা দেখুনলগ দেখুন) () প্রায় একদিন চলে গেলেও তথ্যসূত্রহীন একটি লাইন ছাড়া পাতাটিতে আর কিছুই যুক্ত করা হয়নি।  বিদ্রোহী রণক্লান্ত  বার্তা.. ০৯:২৬, ৫ অক্টোবর ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।